సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బుర్రిపాలెంను దత్తత తీసుకోనున్న ప్రిన్స్ మహీ
శ్రీమంతుడు మహేశ్ బాబు తన సొంత ఊరు బుర్రిపాలేన్ని దత్తత తీసుకోనున్నాడా? ఈ సంగతిని మహీ కూడా చెప్పాడు.
TNN | Updated:
Aug 17, 2015, 02:42PM IST
శ్రీమంతుడు మహేశ్ బాబు తన సొంత ఊరు బుర్రిపాలేన్ని దత్తత తీసుకోనున్నాడా? అవుననే అంటున్నారు ఆ ఊరి జనాలు. మహేశ్ తండ్రి, సూపర్ స్టార్ కృష్ణ పుట్టిపెరిగిన ఊరు బుర్రిపాలెం . ఆయన కూడా తాను పుట్టిపెరిగిన ఊరిని మరువకుండా తనకు తోచిన రీతిలో తన జన్మభూమికి ఇతోదికంగా తోడ్పాటునందించిన సంగతి తెలిసిందే. అటు ప్రధాని నరేంద్రమోడీ ఇటు సీఎం చంద్రబాబు ఇటీవల పలుమార్లు ప్రజాప్రతినిధులు, ప్రముఖులు గ్రామాల్ని దత్తత తీసుకుని అభివృద్ధి చేయాలని పిలుపునందించారు. ఆ సందేశంతోనే ఇటీవల మహేశ్ శ్రీమంతుడు చిత్రాన్ని విడుదలచేసారు. చిత్ర కథాంశం కూడా గ్రామాల దత్తత గురించే. ఈ సినిమా విడుదలై సూపర్ హిట్ టాక్ ను సొంతం చేసుకుంది. ఈ నేపథ్యంలో తాను కూడా తన సొంతూరు బుర్రిపాలేన్ని దత్తత తీసుకోవాలని యోచిస్తున్నట్లు మహీ చెప్పాడు. దీనిపై త్వరలో నిర్ణయం తీసుకుంటానన్నాడు. ఆ శుభ ఘడియలెప్పుడా అని గ్రామస్తులు ఆతృతగా ఎదురుచూస్తున్నారు.